cyanic-selkie/wikianc huggingface dataset:
ตัวกั้นระหว่างเลือดกับสมอง
พัฒนาการ
การวัดการดูดซึมนำเข้าเนื้อเยื่อสมองซึ่งสารต่าง ๆ รวมทั้ง acetamide, antipyrine, benzyl alcohol, butanol, กาเฟอีน, cytosine, เฟนิโทอิน, เอทานอล, เอทิลีนไกลคอล, เฮโรอีน, mannitol, เมทานอล, phenobarbital, propylene glycol, ไทโอยูเรีย และยูเรียในกระต่ายเกิดใหม่ซึ่งให้ยาชาเทียบกับกระต่ายโตแล้ว แสดงว่า เนื้อเยื่อบุโพรงของลูกกระต่ายและกระต่ายโตแล้วทำงานคล้าย ๆ กันในเรื่องการให้ซึมผ่านได้ซึ่งอำนวยโดยลิพิด ข้อมูลนี้ยืนยันว่า ไม่มีความแตกต่างในการเลือกให้ผ่านของ BBB ระหว่างสัตว์เกิดใหม่กับสัตว์ที่โตแล้ว คือไม่พบความแตกต่างการนำเข้ากลูโคส กรดอะมิโน กรดอินทรีย์ พิวรีน นิวคลีโอไซด์ หรือ choline ของเนื้อเยื่อสมองระหว่างกระต่ายที่โตแล้วกับลูกกระต่าย การทดลองเหล่านี้แสดงว่า BBB ของสัตว์เกิดใหม่มีคุณสมบัติจำกัดการให้ผ่านเหมือนกับสัตว์ที่โตแล้ว เทียบกับข้อเสนอว่าสัตว์วัยเยาว์ยังมีตัวกั้นที่ไม่โตเต็มที่ งานศึกษาหล่านี้แสดงว่า BBB ที่เลือกให้ผ่านทำงานได้ดีแล้วตั้งแต่เกิด
หน้าที่
ตัวกั้นกลางระหว่างเลือดกับสมองป้องกันจุลชีพก่อโรคที่อยู่ในระบบไหลเวียนไม่ให้เข้าไปในสมอง เพราะเหตุนี้ การติดเชื้อในสมองเนื่องกับเลือดจึงมีน้อยมาก โดยที่เกิดก็บ่อยครั้งรักษาได้ยาก เพราะสารภูมิต้านทานมีขนาดใหญ่เกินที่จะผ่านตัวกั้นได้ และมียาปฏิชีวนะบางอย่างเท่านั้นที่ผ่านเข้าไปได้ ในบางกรณี ยาต้องฉีดเข้าไปในน้ำสมองร่วมไขสันหลัง (CSF) โดยตรง ซึ่งจะสามารถเข้าไปในสมองผ่านตัวกั้นกลางระหว่างเลือดกับน้ำสมองร่วมไขสันหลัง (blood-cerebrospinal fluid barrier ตัวย่อ BCSFB)
ตัวกั้นอาจเริ่มรั่วในโรคทางประสาทบางโรค เช่น อะไมโอโทรฟิก แลเทอรัล สเกลอโรซิส, โรคลมชัก, สมองบาดเจ็บ, สมองบวมน้ำ และในโรคที่มีผลทั้งร่างกาย (systemic disease) เช่น ตับล้มเหลว อนึ่ง ตัวกั้นยังเปิดให้ผ่านมากกว่าเมื่อเกิดการอักเสบ ทำให้ยาปฏิชีวนะและเซลล์กลืนกิน (phagocyte) ผ่านตัวกั้นเข้าไปได้ แต่แบคทีเรียและไวรัสก็ผ่านเข้าไปได้เช่นกัน ตัวอย่างจุลชีพก่อโรคที่สามารถผ่านตัวกั้นเข้าไปได้รวมทั้ง Toxoplasma gondii ซึ่งก่อโรค toxoplasmosis, spirochaetes (ไฟลัม Spirochaetes) เช่น Borrelia ซึ่งก่อโรคไลม์, streptococcus กลุ่มบีซึ่งก่อเยื่อหุ้มสมองอักเสบในทารกเกิดใหม่ และ spirochaete คือ Treponema pallidum ซึ่งก่อซิฟิลิส แบคทีเรียอันตรายเหล่านี้บางอย่างเข้าไปได้โดยปล่อยสารเป็นพิษต่อเซลล์ (cytotoxin) เช่น pneumolysin ซึ่งเป็นพิษโดยตรงต่อเนื้อเยื่อบุโพรงของเส้นเลือดฝอยในสมอง และต่อไทต์จังก์ชัน
Circumventricular organ
circumventricular organ (CVO) เป็นโครงสร้างเดี่ยว ๆ ที่อยู่ติดกับโพรงสมองที่สี่หรือที่สาม มีลักษณะเป็นกลุ่มเส้นเลือดฝอย (capillary bed ) ที่มีเซลล์เนื้อเยื่อบุโพรงซึ่งเลือกให้ผ่านโดยไม่เหมือนกับตัวกั้นกลางระหว่างเลือดกับสมอง CVO ซึ่งมีเส้นเลือดฝอยที่ไหลผ่านได้มากรวมทั้ง area postrema, subfornical organ, vascular organ of the lamina terminalis, median eminence, ต่อมไพเนียล และพูต่อมใต้สมองสามพู
เส้นเลือดฝอยซึ่งไหลผ่านได้มากของ CVO รับรู้ (sensory CVO) คือ area postrema, subfornical organ และ vascular organ of the lamina terminalis ช่วยให้โครงสร้างเหล่านี้ตรวจจับสัญญาณในระบบไหลเวียน ส่วนที่เป็นของ CVO คัดหลั่ง (secretory CVO) รวมทั้ง median eminence, ต่อมไพเนียล และต่อมใต้สมอง ช่วยให้ส่งสัญญาณจากสมองเข้าไปยังเลือดได้ง่าย ดังนั้น เส้นเลือดฝอยที่ผ่านได้มากของ CVO จึงจัดเป็นช่องการสื่อสารระหว่างเลือดกับสมองในระบบประสาทร่วมต่อมไร้ท่อ
โซนที่ไหลผ่านได้เป็นพิเศษ
โซนช่วงต่อระหว่างเนื้อเยื่อสมองที่ป้องกันด้วย BBB กับโซนที่ "เปิด" รับสัญญาณจากเลือดใน CVO บางอย่าง มีเส้นเลือดฝอยไฮบริดพิเศษที่ไหลผ่านได้มากกว่าเส้นเลือดฝอยในสมองโดยทั่วไป แต่ไม่มากเท่ากับเส้นเลือดฝอยของ CVO โซนเช่นนี้อยู่ที่ชายแดนระหว่าง area postrema กับ nucleus tractus solitarii (NTS) และระหว่าง median eminence กับ hypothalamic arcuate nucleus
เป็นเป้าหมายของยา
BBB เกิดจากเนื้อเยื่อบุโพรง (เอนโดทีเลียม) เส้นเลือดฝอยในสมอง ซึ่งกันสมองจากยารักษาทางประสาทที่โมเลกุลใหญ่ได้เกือบ 100% และยาโมเลกุลเล็กได้มากกว่า 98% การพิชิตปัญหาการส่งยาเข้าไปยังเขตโดยเฉพาะ ๆ ในสมองเป็นเรื่องท้าทายสำคัญในการรักษาโรคทางสมองโดยมาก หน้าที่ป้องกันประสาทของมันจึงจำกัดการขนส่งสารที่ใช้วินิจฉัยและรักษาโรคเข้าไปในสมอง เพราะโมเลกุลและสารภูมิต้านทานที่อาจมีประสิทธิผลไม่ว่าจะในเรื่องการตรวจวินิจฉัยหรือการรักษา ไม่สามารถผ่าน BBB เข้าไปได้อย่างเพียงพอ
ยาซึ่งมีเป้าหมายที่สมองปกติจะต้องส่งผ่านหรือข้าม BBB ไป ที่ส่งผ่าน BBB จะต้องระงับการทำงานของมันไม่ว่าจะโดยวิธีทางออสโมซิส หรือวิธีทางชีวเคมีด้วยการใช้สารที่มีผลต่อขนาดเส้นเลือด เช่น bradykinin หรือแม้แต่การจี้โฟกัสเป็นจุดด้วยคลื่นเสียงความถี่สูง (high-intensity focused ultrasound ตัวย่อ HIFU)
เซี่ยวเหวินโต้วไทเฮา
จักรพรรดินีโต้ว (竇皇后) หรือพระนามอย่างเป็นทางการว่า เซี่ยวเหวินไทเฮา (孝文太后) เป็นจักรพรรดินีในรัชสมัย จักรพรรดิฮั่นเหวิน และเป็นพระราชมารดาใน จักรพรรดิฮั่นจิง รวมถึงเป็นพระอัยยิกาใน จักรพรรดิฮั่นอู่
ตัวกั้นระหว่างเลือดกับสมอง
เป็นเป้าหมายของยา
วิธีการผ่าน BBB อื่นรวมระบบขนส่งที่มีตามธรรมชาติ รวมทั้งที่ใช้โปรตีนขนส่งเช่น โปรตีนขนส่งกลูโคส หรือโปรตีนขนส่งกรด, กระบวนการ receptor-mediated transcytosis สำหรับอินซูลินหรือ transferrin และการระงับฤทธิ์ของโปรตีนขนส่งสิ่งแปลกปลอมออกนอกเซลล์ (active efflux transporters) เช่น p-glycoprotein แต่ก็พบว่า ตัวนำยาที่ใช้โปรตีนขนส่งของ BBB เช่น transferrin receptor ในบางกรณีจะติดอยู่ในเส้นเลือดฝอยของเนื้อเยื่อบุโพรง คือยาไม่ผ่าน BBB เข้าไปในเนื้อสมอง (cerebral parenchyma)
การส่งยาข้าม BBB รวมทั้งการฝังเข้าไปในสมอง (intracerebral implantation) เช่นด้วยเข็ม หรือด้วย convection-enhanced distribution แอลกอฮอล์น้ำตาลแมนนิทอลก็สามารถใช้เลี่ยง BBB ได้ด้วย
อนุภาคนาโน
นาโนเทคโนโลยีอาจช่วยส่งยาผ่าน BBB ได้ นักวิจัยกำลังพยายามสร้างลิโพโซม (liposome) บรรจุอนุภาคนาโน (nanoparticle) เพื่อส่งผ่านเข้า BBB แต่ก็ต้องทำงานวิจัยมากขึ้นเพื่อหากลยุทธ์ซึ่งมีประสิทธิภาพที่สุด และเพื่อเช็คดูว่า จะทำคนไข้เนื้องอกสมองให้อาการดีขึ้นได้อย่างไร
การเปิด BBB ให้รับสารโดยเฉพาะ ๆ เพื่อรักษาเนื้องอกในสมองเป็นเรื่องที่กำลังสำรวจในเบื้องต้น เป็นการประยุกต์ใช้นานาเทคโนโลยีทางประสาทวิทยาศาสตร์เพื่อการรักษาซึ่งดูมีอนาคตที่สุดอย่างหนึ่ง เพราะอนุภาคนาโนอาจทำกิจหลาย ๆ อย่างได้เป็นลำดับ ซึ่งเป็นเรื่องสำคัญมากเมื่อต้องส่งยาข้าม BBB
ส่วนวิธีการอีกอย่างที่ดูจะมีอนาคตก็คือการเคลือบอนุภาคนาโนแบบ polyalkylcyanoacrylate หรือ poly-lactic-co-glycolic acid (PLGA) ด้วย polysorbate 80 หรือ poloxamer 188 เพราะการเคลือบเช่นนี้ อนุภาคจึงสามารถดูดซึม apolipoproteins E หรือ apolipoproteins A-1 จากเลือดแล้วมีปฏิกิริยากับโปรตีนส่งสัญญาณ (signaling protein) คือ LRP1 หรือกับ scavenger receptor แล้วตามด้วย transcytosis ข้าม BBB เข้าไปในสมอง อนุภาคจะบรรจุยาเคมีบำบัดคือ doxorubicin ซึ่งใช้รักษา glioblastomas โดยยังอยู่ในระยะการทดลองทางคลินิกระยะที่ 1
ในปี 2013 ยังได้ค้นพบอนุภาคนาโนที่มีสมรรถภาพหลายอย่างที่เรียกว่า magneto-electric nanoparticles (MENs) ซึ่งสามารถใช้นำแล้วปล่อยยาข้าม BBB และยังใช้กระตุ้นเซลล์ในส่วนลึกของสมองโดยควบคุมได้โดยไม่ต้องต่อสาย เป็นวิธีที่อาศัยการควบคุมสนามแม่เหล็กไม่ได้ควบคุมสิ่งแวดล้อมภายในเซลล์ ซึ่งนักวิจัยได้ทดลองทั้งในสภาพแวดล้อมเทียม (in vitro) และในสมองของหนูที่ยังมีชีวิต (in vivo)
ฆอแวรอน (จังหวัดฟอร์ส)
ฆอแวรอน ในอดีตมีชื่อว่า ฆอเนแกฮ์ดอน (خانِگَهدان) หรือ ฆอเนเยแคฮ์ดอน (خانه کَهدان) เป็นเมืองในเทศมณฑลแฆฟร์ จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 5,137 คนใน 1,303 ครัวเรือน
เซี่ยวเหวินโต้วไทเฮา
พระประวัติ
จักรพรรดินีฮั่นเหวินทรงประสูติในครอบครัวยากจนที่ มณฑลเหอเป่ย เมื่อปี 341 โดยทรงเป็นธิดาของ โต้วชง มีพระนามเดิมว่า โต้วอี้ฟาง ต่อมาทรงถูกเรียกตัวเข้าวังไปเป็น นางสนองพระโอษฐ์ ในรัชสมัย จักรพรรดิฮั่นฮุ่ย ในเวลานั้น จักรพรรดินีฮั่นเกา พระราชมารดาขององค์จักรพรรดิต้องการพระราชทานนางสนองพระโอษฐ์ เป็นรางวัลแก่บรรดาองค์ชายโดยหนึ่งในนั้นคือองค์ชายไต้ หลิวเหิง พระราชอนุชาต่างพระราชมารดาขององค์จักรพรรดิเกิดถูกพระทัยนางสนองพระโอษฐ์แซ่โต้วจึงทูลขอพระราชทานนางสนองพระโอษฐ์แซ่โต้วมาเป็นพระชายาในพระองค์
สถาปนาเป็นจักรพรรดินี
หลังจากองค์ชายหลิวเหิงเสด็จขึ้นครองราชย์เป็น จักรพรรดิฮั่นเหวิน เมื่อปี 363 ก็ได้ทรงสถาปนาพระชายาโต้วขึ้นเป็น จักรพรรดินีโต้ว และสถาปนาองค์ชาย หลิวฉี พระราชโอรสองค์ใหญ่ที่ประสูติแต่จักรพรรดินีโต้วพระชนม์ 8 พรรษาขึ้นเป็น ไท่จื้อ หรือ รัชทายาท
เมื่อจักรพรรดิฮั่นเหวินเสด็จสวรรคตเมื่อปี 386 องค์ชายรัชทายาทหลิวฉีพระชนม์ 31 พรรษาจึงเสด็จขึ้นครองราชย์แทนพระนามว่า จักรพรรดิฮั่นจิง พร้อมกันนั้นยังได้สถาปนาจักรพรรดินีโต้วพระราชมารดาขึ้นเป็น พระพันปีโต้ว
ต่อมาเมื่อจักรพรรดิฮั่นจิงเสด็จสวรรคตลงในปี 403 พระพันปีโต้วและ จักรพรรดินีหวังจื้อ จึงทรงยกองค์ชาย หลิวเช่อ ขึ้นครองราชย์พระนามว่า จักรพรรดิฮั่นอู่ องค์จักรพรรดิจึงสถาปนาพระพันปีโต้วพระอัยยิกาขึ้นเป็น พระพันปีหลวงโต้ว
ตัวกั้นระหว่างเลือดกับสมอง
เพปไทด์
เพปไทด์สามารถข้าม BBB ได้โดยอาศัยกลไกต่าง ๆ จึงเป็นจุดที่สามารถหาวิธีการตรวจวินิจฉัยและรักษาโรคเพิ่มขึ้นได้ แต่ข้อมูลเรื่องการขนส่งสารต่าง ๆ ข้าม BBB ก็กระจายไปทั่วในวรรณกรรมของสาขาต่าง ๆ โดยใช้วิธีการรายงานข้อมูลการนำเข้า (influx) หรือการกำจัดออก (efflux) ต่าง ๆ กัน จึงมีการสร้างฐานข้อมูลเพปไทด์เนื่องกับ BBB คือ Brainpeps เพื่อเก็บข้อมูลในวรรณกรรม เป็นฐานข้อมูลที่รายงานทั้งผลบวกและผลลบ/ว่าง จึงมีประโยชน์เพื่อเลือกเพปไทด์เมื่อตรวจสอบการตอบสนองของ BBB ข้อมูลที่มียังจัดหมวดหมู่วิธีการที่ใช้และผลที่พบอีกด้วย อนึ่ง ความสัมพันธ์ระหว่างกลไกการขนส่งผ่าน BBB ต่าง ๆ ก็ได้ทำให้ชัดเจนยิ่งขึ้นด้วย
casomorphin ซึ่งเป็นเพปไทด์แบบโอปิออยด์และ heptapeptide ก็สามารถผ่านข้าม BBB ได้ด้วย
เยื่อหุ้มสมองอักเสบ
เยื่อหุ้มสมองอักเสบเป็นการอักเสบของเยื่อหุ้มสมองและไขสันหลัง ซึ่งรวม ๆ เรียกว่าเยื่อหุ้มสมองและไขสันหลัง (meninges) โรคเกิดเพราะการติดจุลชีพก่อโรคต่าง ๆ ตัวอย่างเชื้อโรครวมทั้ง Streptococcus pneumoniae (เชื้อโรคหลักที่ก่อโรคปอดบวม) และ Haemophilus influenzae (ซึ่งเป็นเหตุให้ติดเชื้อต่าง ๆ มากมาย) เมื่อเยื่อหุ้มสมองอักเสบ BBB อาจไม่ทำงาน ซึ่งทำให้สารต่าง ๆ ผ่านเข้าไปในสมองได้เพิ่มขึ้น ไม่ว่าจะเป็นสารก่อพิษหรือยาปฏิชีวนะ
ยาปฏิชีวนะที่ใช้รักษาอาการนี้อาจเพิ่มการอักเสบภายในระบบประสาทกลางเพราะสารก่อพิษทางประสาทที่ปล่อยจากผนังเซลล์ของแบคทีเรีย เช่น lipopolysaccharide (LPS) แพทย์มักจะรักษาด้วยยาปฏิชีวนะเซฟาโลสปอรินหรือแอมโฟเทอริซินบีขึ้นอยู่กับจุลชีพก่อโรคว่าจะเป็นแบคทีเรีย รา หรือโพรโทซัว
ฝีในสมอง
ฝีในสมอง (brain abscess) ก็เหมือนกับฝีอื่น ๆ เพราะมีเหตุจากการอักเสบและการสะสมของเซลล์ระบบน้ำเหลืองและของเสียอื่น ๆ ที่มาจากการติดเชื้อใกล้ ๆ หรือแม้แต่ไกล ๆ แต่ฝีในสมองนั้นมีน้อยและเป็นอันตรายต่อชีวิต ต้นกำเนิดฝีในสมองใกล้ ๆ อาจมาจากการติดเชื้อที่หู ช่องปากกับฟัน โพรงอากาศรอบ ๆ จมูก หรือฝีเหนือเยื่อดูรา (epidural) ที่ไกล ๆ อาจมาจากการติดเชื้อที่ปอด หัวใจ หรือไต แต่ฝีในสมองก็อาจมาจากการบาดเจ็บที่ศีรษะหรือเป็นผลข้างเคียงของการผ่าตัดด้วย ในเด็ก ฝีในสมองปกติจะเกี่ยวกับโรคหัวใจแต่กำเนิด
ในกรณีโดยมาก จะต้องรักษาด้วยยาปฏิชีวนะเป็นเวลา
กัว ผิ่นเชา
ประวัติ
กัวผิ่นเชา หรือ ดีแลน กัว เกิดวันที่ 8 มิถุนายน 2520 ที่กรุงไทเป ไต้หวัน สูง 189 เซนติเมตร หนัก 76 กิโลกรัม สัดส่วน 39-32-39 กรุ๊ปเลือดโอ ชอบสีฟ้า สัตว์ที่ชอบ หมีแพนด้า ดาราคนโปรดคือทอม แฮงก์ส แนวเพลง ฮิพฮอพ อาร์แอนด์บี และโรแมนซ์ ชอบสวมเสื้อผ้าสบายๆ ยีนส์ งานอดิเรก เล่นฟิตเนส เล่นเซิร์ฟ ชีวิตจริงตอนเด็กๆ ลำบากมาก พ่อแม่แยกทางกัน แม่รับหน้าที่เลี้ยงดูเขาและพี่ชายโดยลำพัง ต้องอยู่แต่ในห้องเล็กๆ แคบๆ มีเฟอร์นิเจอร์ผุๆ ไม่กี่ชิ้น เวลากินข้าวก็ใช้กระดาษหนังสือพิมพ์ปูบนเตียงนอนแทนโต๊ะอาหาร แม้จะเป็นช่วงลำบาก แต่ดีแลนมีสิ่งประทับใจที่สุดคือ เวลาที่เขาเป็นลมชักแม่จะรีบอุ้มเขาที่อยู่ในสภาพน้ำลายฟูมปากไปส่งโรงพยาบาล โดยที่ไม่ได้ใส่รองเท้า และนี่เองที่เขายอมรับว่ายังทำใจกับการเสียชีวิตของแม่ไม่ได้ หลังจากนั้นพ่อก็รับเขาและพี่ชายมาดูแลต่อ สมัยเรียนหนังสือมีสาวๆ มารุมล้อมมากมาย ทำให้พวกนักเรียนเกเรไม่ถูกชะตาหาเรื่องรุมซ้อมเป็นประจำแต่เขาไม่สู้ แถมไม่เคยปริปากให้พ่อกับพี่ชายฟัง และด้วยเหตุที่หน้าตาดีนี่เอง ทำให้เขาเริ่มรับงานถ่ายแบบบ้าง พอเรียนจบก็หันมาถ่ายแบบเต็มตัว แต่รายได้ยังไม่พอต้องใช้ชีวิตประหยัดแบบเดิม ทำให้นิสัยนี้ติดตัวเขามาตลอด บุคลิกเงียบๆ ไม่ค่อยพูดจา มีความรับผิดชอบ นิสัยติดดิน เพื่อนสนิทในวงการคือจาง ซุนเจี๋ย เวลาไม่มีงานจะชอบอยู่บ้านเฉยๆ มากกว่าออกไปเที่ยวข้างนอก รักครั้งแรกเริ่มตั้งแต่อายุ 14 ปี จนถึงปัจจุบันมีความรักมาแล้วทั้งหมด 4-5 ครั้ง สเปคผู้หญิงต้องผมยาว มีน้ำใจ ใสซื่อ อ่อนโยน นิสัยดีเข้าใจในตัวเขา ปัจจุบันมีแฟนแล้ว ชื่อเอมี่ เป็นสาวนอกวงการ ซึ่งยังเรียนอยู่ที่อเมริกา
วัดแม่นางปลื้ม
วัดแม่นางปลื้ม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา
ประวัติและตำนาน
ประวัติของทางวัดแม่นางปลื้มกล่าวว่าวัดสร้างมาตั้งแต่ พ.ศ. 1920 สมัยขุนหลวงพะงั่ว กษัตริย์พระองค์ที่ 3 ของกรุงศรีอยุธยา แต่อย่างไรก็ตาม ยังไม่มีหลักฐานยืนยัน
กรมศิลปากรได้ขึ้นทะเบียนเป็นโบราณสถานของชาติ มาตั้งแต่วันที่ 25 กรกฎาคม พ.ศ. 2538
วัดมีตำนานที่เกี่ยวข้องกับสมเด็จพระนเรศวรมหาราช ซึ่งทางวัดเขียนว่า แม่ปลื้มเป็นชาวบ้านอยู่ริมน้ำชานพระนครคนเดียว ไม่มีลูกหลาน วันหนึ่งสมเด็จพระนเรศวรทรงพายเรือมาแต่พระองค์เดียว ท่ามกลางสายฝน เมื่อเสด็จมาถึงเห็นกระท่อมยังมีแสงตะเกียงจึงทรงแวะขึ้นมาในกระท่อม แม่นางปลื้มเห็นว่าเสื้อผ้าพระองค์เปียกจึงได้กล่าวเชื้อเชิญด้วยความมีน้ำใจ แต่พระองค์ท่านทรงตรัสเสียงดัง แม่ปลื้มจึงกล่าวเตือนว่าอย่าเสียงดังนัก กล่าวว่าเวลาค่ำ ถ้าพระเจ้าแผ่นดินได้ยินจะทรงโกรธ พระองค์กลับตรัสด้วยเสียงอันดังว่าอยากดื่มน้ำจันทน์เพื่อให้ร่างกายอบอุ่น แต่แม่ปลื้มบอกว่าเป็นวันพระ หากจะดื่มได้ต้องไม่ให้เรื่องถึงพระเจ้าแผ่นดิน พระองค์ทรงรับปาก และได้ประทับค้างคืนที่บ้านของแม่ปลื้ม เช้าจึงเสด็จกลับวัง ต่อมาทรงให้จัดขบวนมารับแม่ปลื้มไปเลี้ยงในวัง ด้วยความที่แม่ปลื้มเป็นคนมีเมตตา จงรักภักดีต่อพระมหากษัตริย์ ครั้งแม่ปลื้มเสียชีวิต สมเด็จพระนเรศวรจึงจัดงานศพให้สมเกียรติ และสร้างวัดแห่งนี้ไว้ที่เป็นระลึก
อย่างไรก็ตาม ในพระราชพงศาวดารกรุงศรีอยุธยา (Cort Verhael van't naturel eijnde der volbrachte tijt ende successie der Coningen van Siam) ฉบับเยเรเมียส ฟาน ฟลีต (Jeremias Van Vliet) หัวหน้าสถานีการค้าของบริษัทอินเดียตะวันออกของดัตช์ประจำกรุงศรีอยุทธยา ซึ่งเป็นหลักฐานเดียวที่กล่าวถึงเรื่องนี้ ไม่มีการพูดถึงชื่อของหญิงชราที่ให้ที่พักกับพระนเรศวร และไม่มีเรื่องพระนเรศวรให้สร้างวัดเพื่อระลึกถึงแต่อย่างใด ดังว่า
วัดแม่นางปลื้มปรากฏชื่อครั้งแรกในพระราชพงศาวดาร รัชกาลขุนวรวงศาธิราช ว่า พ.ศ. 2091 โขลงช้างจากลพบุรีเข้ามาทางวัดแม่นางปลื้ม เข้าเพนียดวัดซอง สมุหนายกนำความกราบทูล ขุนวรวงศาธิราชมีรับสั่งว่าจะไปจับช้าง จึงเป็นหลักฐานว่าชื่อวัดแม่นางปลื้มมีมาก่อนรัชกาลสมเด็จพระนเรศวรมหาราชแล้ว ตำนานเรื่องแม่นางปลื้มจึงอาจไม่ใช่เรื่องจริง
ในช่วงการเสียกรุงศรีอยุธยาครั้งที่สอง วัดแม่นางปลื้มได้ถูกใช้เป็นค่ายของกองทัพพม่า ดังความในพระราชพงศาวดารว่า
โบราณสถาน
ภายในเขตโบราณสถานประกอบด้วยอาคารที่สำคัญได้แก่ เจดีย์ประธานทรงระฆัง พบร่องรอยการบูรณะ 3 ครั้ง บริเวณฐานเจดีย์ปรากฏประติมากรรมปูนปั้นรูปสิงห์ล้อม ซึ่งอาจเป็นการดัดแปลงมากจากคติเจดีย์ช้างล้อมที่นิยมในศิลปะสุโขทัย วิหารตั้งอยู่ทางทิศตะวันออกของเจดีย์ประธาน ลักษณะเป็นอาคารก่ออิฐ ภายในประดิษฐาน หลวงพ่อขาว พระพุทธรูปประธานสมัยอยุธยาที่มีร่องรอยการบูรณะในสมัยปัจจุบัน อุโบสถมีการตกแต่งหน้าบันด้วยเครื่องถ้วยประเภทต่าง ๆ รวมทั้งใบเสมาที่เป็นของสมัยรัตนโกสินทร์
ตัวกั้นระหว่างเลือดกับสมอง
โรคลมชัก
โรคลมชักเป็นโรคทางประสาทที่สามัญ มีอาการชักที่เป็นแล้วเป็นอีก และบางครั้งรักษาไม่ได้ ข้อมูลทางคลินิกและการทดลองได้ระบุว่า การทำงานของ BBB ที่ล้มเหลวเป็นเหตุจุดชนวนการชักเรื้อรังหรือฉับพลัน งานศึกษาบางงานระบุว่า มีเหตุจากอันตรกิริยาระหว่างโปรตีนในเลือด (คือ albumin) กับแอสโทรไซต์
ข้อระบุเหล่านี้แสดงว่า การชักแบบฉับพลันเป็นผลที่พยากรณ์ได้เนื่องกับความล้มเหลวของ BBB ไม่ว่าจะโดยวิธีการที่ทำขึ้นหรือโดยกลไกการอักเสบ อนึ่ง การแสดงออกของโมเลกุลและโปรตีนขนส่งซึ่งดื้อยาที่ BBB ยังเป็นกลไกการดื้อยาต้านชักที่ใช้อย่างสามัญ
โรคปลอกประสาทเสื่อมแข็ง
โรคปลอกประสาทเสื่อมแข็ง (MS) จัดเป็นความผิดปกติทางภูมิต้านตนเอง (autoimmune disorder) และความผิดปกติซึ่งทำให้ประสาทเสื่อม (neurodegenerative disorder) ที่ระบบภูมิคุ้มกันเข้าทำลายปลอกไมอีลินที่ป้องกันและเป็นฉนวนไฟฟ้าให้แก่เซลล์ประสาททั้งในระบบประสาทกลางและระบบประสาทนอกส่วนกลาง ปกติแล้ว เซลล์เม็ดเลือดขาวจะเข้าไปยังระบบประสาทไม่ได้เนื่องจาก BBB แต่ภาพ MRI ได้แสดงว่า เมื่อคนไข้มีปัญหาเกี่ยวกับ MS ส่วน BBB ในสมองหรือในไขสันหลังจะไม่ทำงาน ทำให้เซลล์เม็ดเลือดขาว คือ T lymphocytes เข้าไปในสมองแล้วทำปลอกไมอีลินให้เสียหายได้ จนถึงกับเสนอว่า MS ไม่ใช่โรคของภูมิคุ้มกัน แต่เป็นโรคของ BBB ฺBBB อาจอ่อนแอลงเนื่องกับความผิดปกติของเซลล์เนื้อเยื่อบุโพรงภายในเส้นเลือด ซึ่งอาจเป็นเพราะผลิตโปรตีน P-glycoprotein ได้ไม่ดี
ปัจจุบันยังมีการตรวจสอบการรักษาเหตุที่ทำให้ BBB เสียหายอยู่ โดยเชื่อว่า oxidative stress (คือความไม่สมดุลระหว่างสารก่อปฏิกิริยาที่มีออกซิเจนกับระบบร่างกายที่มีหน้าที่กำจัดมันหรือซ่อมแซมผลเสียหายของมัน) มีบทบาทสำคัญทำให้ BBB เสียหาย ดังนั้น สารต้านอนุมูลอิสระ เช่น กรดลิโปอิก (lipoic acid) อาจช่วยสร้างเสถียรภาพให้แก่ BBB ได้
Late-stage neurological trypanosomiasis (sleeping sickness)
อาการทางประสาทคือ trypanosomiasis ซึ่งเป็นความเจ็บป่วยในการนอนหลับในระยะท้าย ๆ มีเหตุจากโพรโทซัวในสกุล trypanosoma ในเนื้อเยื่อสมอง ยังไม่ชัดเจนว่า ปรสิตนี้เข้าไปในสมองจากเลือดได้อย่างไร แต่คาดว่า ผ่านเข้าทางข่ายประสาทคอรอยด์ (choroid plexus) ซึ่งเป็น circumventricular organ อย่างหนึ่ง
Progressive multifocal leukoencephalopathy (PML)
progressive multifocal leukoencephalopathy (PML) เป็นโรคทำลายปลอกไมอีลินในระบบประสาทกลางที่มีเหตุจากการฟื้นกำเริบของ papovavirus ที่ซ่อนตัวอยู่ คือ JC polyomavirus ซึ่งสามารถผ่านเข้า BBB ได้ มันก่อโรคในคนไข้ที่ภูมิต้านทานเสียหาย และปกติจะเกิดในคนไข้โรคเอดส์
โรคอัลไซเมอร์
หลักฐานบางส่วนชี้ว่า การทำงานของ BBB ที่เสียหายของคนไข้โรคอัลไซเมอร์ทำให้ amyloid beta (Aβ) ในน้ำเลือดเข้าไปในสมอง ซึ่ง Aβ จะเข้าไปติดที่ผิวของแอสโทรไซต์อย่างเฉพาะเจาะจง ผลเช่นนี้จึงก่อสมมติฐานว่า
สมองบวม (cerebral edema)
สมองบวม (cerebral edema) เป็นการสะสมน้ำมากเกินไปในพื้นที่นอกเซลล์ภายในสมอง ซึ่งเกิดเมื่อการขาดออกซิเจน (hypoxia) ทำให้ BBB เปิด
โรคเกี่ยวกับพรีออนและที่คล้าย ๆ กัน
โรคทำให้ประสาทเสื่อมหลายอย่างรวมทั้งโรคพาร์คินสันและโรคอัลไซเมอร์เชื่อว่า เกิดจากการม้วนตัวผิด ๆ ซึ่งก่อสภาวะโรคของโปรตีนต่าง ๆ นอกเซลล์ที่เรียกว่าพรีออน สมมติฐานนี้เริ่มได้หลักฐานมากขึ้น ๆ ในงานศึกษาในสิ่งแวดล้อมที่ทำเทียม (in vitro) และบางส่วนที่ทำในสัตว์ (in vivo) โปรตีนเช่นนี้ยังตรวจพบเพิ่มขึ้นเรื่อย ๆ ในน้ำเลือดของคนไข้โรคเหล่านี้ (โดยเฉพาะโปรตีน alpha-synuclein ในคนไข้โรคอัลไซเมอร์) ขอบเขตและกลไกที่โปรตีนคล้ายพรีออนเหล่านี้ผ่านเข้าไปใน BBB ได้ยังไม่ชัดเจน
ภาวะสมองอักเสบจากเอชไอวี
เชื่อว่า เชื้อเอชไอวีแฝง (latent) สามารถข้าม BBB เมื่ออยู่ในโมโนไซต์ที่ไหลเวียนอยู่ในเลือด (เรียกสมมติฐานนี้ว่า "Trojan horse theory") ภายใน 14 วันแรกที่ติดเชื้อ เมื่อเข้าไปแล้ว โมโนไซต์ก็จะแปลงเป็นมาโครฟาจ (macrophage) ซึ่งก็ปล่อยอนุภาคไวรัสคือ virion เข้าไปในเนื้อเยื่อสมองที่อยู่ใกล้ ๆ เส้นเลือดฝอย อนุภาคเหล่านี้น่าจะดึงดูดความสนใจของเซลล์ภูมิคุ้มกันคือไมโครเกลียและมาโครฟาจรอบ ๆ เส้นเลือด แล้วจุดชนวนกระบวนการอักเสบเป็นลำดับ ซึ่งอาจก่อการส่งสัญญาณระหว่างเซลล์ (intracellular signaling) ภายในเซลล์เนื้อเยื่อบุโพรง แล้วทำทั้งหน้าที่และโครงสร้างของ BBB ให้เสียหาย เป็นการอักเสบที่เรียกว่า HIV encephalitis (HIVE) HIVE น่าจะเกิดเป็นระยะ ๆ ตลอดการมีโรคเอดส์ และเป็นจุดตั้งต้นให้มีภาวะสมองเสื่อม คือ HIV-associated dementia (HAD) นักวิจัยมักศึกษาการเกิด HIVE ในลิง
โรคพิษสุนัขบ้า
ในช่วงที่หนูติดเชื้อโรคพิษสุนัขบ้าที่ทำให้ถึงตาย BBB จะไม่ยอมให้เซลล์ภูมิคุ้มกันที่ต่อต้านไวรัสเข้าไปในสมอง ซึ่งเป็นบริเวณหลักที่ไวรัสพิษสุนัขบ้าแพร่พันธุ์ ลักษณะเช่นนี้มีผลต่อการก่อโรคของไวรัส ดังนั้น การเพิ่มการผ่านได้ของ BBB อาจช่วยให้กำจัดไวรัสได้ นี่จึงเป็นวิธีการใหม่หนึ่งที่เสนอเพื่อรักษาโรค แต่ก็ยังไม่มีใครพยายามศึกษาดูว่า นี่จะช่วยได้หรือไม่
การอักเสบทั่วร่างกาย
การอักเสบในร่างกายอาจมีผลต่อสมองผ่าน BBB เพราะเมื่อมีการอักเสบทั่วร่างกาย (systemic inflammation) ไม่ว่าจะเป็นการติดเชื้อหรือการอักเสบที่ไม่ใช่การติดเชื้อ BBB อาจแปรสภาพ แม้การอักเสบเช่นนี้อาจจะเป็นการตอบสนองที่มีประโยชน์เนื่องกับการอักเสบทั่วร่างกาย แต่ก็อาจก่อผลไม่ดีในระบบประสาทกลาง
ความเปลี่ยนแปลงของ BBB น่าจะมีบทบาทต่อพฤติกรรมเมื่อเจ็บป่วย (sickness behaviour) ของคนไข้เมื่อติดเชื้อทั่วร่างกาย ความเปลี่ยนแปลงก็อาจจุดชนวนหรือเร่งภาวะโรคภายในสมอง เช่น โรคปลอกประสาทเสื่อมแข็ง (MS) และโรคอัลไซเมอร์ ซึ่งอาจอธิบายเป็นบางส่วนได้ว่า ทำไมคนไข้โรคเหล่านี้จึงแย่ลงเมื่อติดเชื้อ อนึ่ง คนไข้ที่มีโรคทางประสาทอาจมี BBB ที่ไวต่อผลของการติดเชื้อทั้งระบบ
ประวัติ
นพ. เพาล์ แอร์ลิช เป็นนักวิทยาแบคทีเรียที่ศึกษาการแต้มสีตัวอย่าง ซึ่งเป็นวิธีการที่ใช้ในการศึกษาทางกล้องจุลทรรศน์หลายอย่าง เพื่อทำให้โครงสร้างทางชีวภาพมองเห็นได้ด้วยสีเคมี เมื่อหมอฉีดสี (โดยเฉพาะ aniline dye ที่ใช้อย่างกว้างขวางในสมัยนั้น) สีก็จะเปื้อนอวัยวะต่าง ๆ ของสัตว์ยกเว้นสมอง ในเวลานั้น หมอเข้าใจว่า สมองไม่ติดสีเท่ากันเพียงเท่านั้น
แต่ในการทดลองต่อมาปี 1913 นักศึกษาของหมอเองคือ เอ็ดวิน โกลด์แมนน์ ได้ฉีดสีเข้าไปในน้ำสมองร่วมไขสันหลัง (CSF) ของสัตว์โดยตรง แล้วพบว่า สมองติดสีแต่ร่างกายที่เหลือไม่ติด ซึ่งแสดงความแยกกันระหว่างร่างกายกับสมอง ในเวลานั้น เชื่อว่าตัวเส้นเลือดเองเป็นตัวกั้น เพราะไม่พบเนื้อเยื่ออะไรอื่น ๆ ที่ชัดเจน อย่างไรก็ดี แพทย์ชาวเบอร์ลิน (Lewandowsky) ได้เสนอแนวคิดเรื่องตัวกั้นระหว่างเลือดกับสมอง (เรียกว่า hematoencephalic barrier ในเวลานั้น) ตั้งแต่ปี 1900 แล้ว
ฮารูโอะ เรเมลีก
ฮารูโอะ อิกนาชีโอ เรเมลีก (1 มิถุนายน ค.ศ. 1933 – 30 มิถุนายน ค.ศ. 1985) เป็นนักการเมืองจากปาเลา และเป็นประธานาธิบดีปาเลาคนแรก ระหว่างวันที่ 2 มีนาคม ค.ศ. 1981 จนกระทั่งถูกลอบสังหารในวันที่ 30 มิถุนายน ค.ศ. 1985 โดยไม่ทราบตัวผู้ลอบสังหาร เขาถูกยิงระหว่างที่กำลังเดินทางกลับบ้าน ศพของเขาได้รับการฝังที่รัฐบ้านเกิดของเขา (เปเลลิว) โดยเรเมลีกเป็นประชากรปาเลาเชื้อสายญี่ปุ่น
เติงกูอาหมัด อิซกันดาร์ ชะฮ์
เติงกูอาหมัด อิซกันดาร์ ชะฮ์ อิบนี เติงกู เติงกู อับดุลละห์ (ประสูติและสิ้นพระชนม์เมื่อวันที่ 24 กรกฎาคม พ.ศ. 2533) เป็นพระราชโอรสแห่งสุลต่านแห่งรัฐปะหัง พระองค์เป็นพระราชโอรสองค์แรก ของสุลต่านแห่งรัฐปะหังองค์ที่ 6 คือ สมเด็จพระราชาธิบดีอับดุลละฮ์ ชะฮ์ (สุลต่านอับดุลละฮ์ อัล-ฮัจ) และพระราชมารดา ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์ เติงกูอัมปวน แห่งรัฐปะหัง พระองค์สิ้นพระชนม์เในวันเดียวกันที่โรงพยาบาล เติงกู อัมปวน อัฟซัน เมืองกวนตัน รัฐปะหัง ประเทศมาเลเซีย
10 กรกฎาคม
วันที่ 10 กรกฎาคม เป็นวันที่ 191 ของปี (วันที่ 192 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 174 วันในปีนั้น
โอมจงเงย
"โอมจงเงย" เป็นซิงเกิลที่ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีโจอี้ บอย และภพธร สุนทรญาณกิจ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 25 พฤษภาคม พ.ศ. 2555
เทศมณฑลแควอร์
แควอร์ เป็นเทศมณฑลในจังหวัดฟอร์ส ประเทศอิหร่าน โดยมีแควอร์เป็นเมืองหลัก เทศมณฑลนี้แยกมาจากเทศมณฑลชีรอซในเดือนกุมภาพันธ์ พ.ศ. 2553 จากสำมะโน พ.ศ. 2549 เทศมณฑลนี้มีประชากร 72,423 คนใน 15,570 ครัวเรือน เทศมณฑลนี้มีเมืองเดียวคือแควอร์ และมีอำเภอเดียวคืออำเภอกลาง
การหักเหนิวตรอน
การหักเหนิวตรอน (Neutron diffraction) หรือ กระเจิงนิวตรอนแบบยืดหยุ่น (elastic neutron scattering) เป็นการประยุกต์ใช้การกระเจิงนิวตรอนในการกำหนดโครงสร้างของอะตอมและ/หรือโครงสร้างทางแม่เหล็กของวัสดุ ตัวอย่างที่จะทำการตรวจสอบจะถูกวางอยู่ในลำแสงของนิวตรอนความร้อนหรือนิวตรอนเย็นเพื่อสร้างรูปแบบการหักเหที่จะบอกข้อมูลของโครงสร้างของวัสดุนั้น เทคนิคนี้จะคล้ายกับการหักเหของรังสีเอกซ์แต่เนื่องจากคุณสมบัติการกระเจิงที่แตกต่างกันของพวกมัน นิวตรอนและรังสีเอกซ์จึงให้ข้อมูลที่เสริมกัน
ยุทธการที่ป่าทูโคล่า
ยุทธการที่ป่าทูโคล่า(Schlacht in der Tucheler Heide, Bitwa w Borach Tucholskich)หมายถึงหนึ่งในการสู้รบครั้งแรกของสงครามโลกครั้งที่สองในช่วงระหว่างการบุกครองโปแลนด์,ปี ค.ศ. 1939 การรบได้เริ่มต้นขึ้นเมื่อวันที่ 1 กันยายนและยุติลงในวันที่ 5 กันยายนด้วยชัยชนะครั้งสำคัญของเยอรมัน เนื่องจากการขาดในการประสานงานและการบังคับบัญชาการของฝ่ายโปแลนด์และฝ่ายเยอรมันมีจำนวนมากกว่าและยุทธวิธีที่เหนือกว่า เยอรมันสามารถทำลายกองทัพโปแลนด์ในพอเมอเรเนียและเชื่อมต่อแผ่นดินใหญ่เยอรมนีกับปรัสเซียตะวันออก,บุกผ่านฉนวนโปแลนด์ ต้องสังเกตว่าการรบครั้งเป็นการต่อสู้กับความต้องการของนายพล Wladyslaw Bortnowski ที่เชื่อว่าฉนวนไม่ควรได้รับการปกป้องและได้ถามต่อหลายครั้งในการอนุญาตให้ถอดถอนหน่วยกองกำลังของเขาออกจากฉนวน
ธงชัย ใจดี
ธงชัย ใจดี ชื่อเล่น ช้าง เป็นนักกอล์ฟชาวไทย เล่นในรายการเอเชี่ยนทัวร์ และพีจีเอยูโรเปี้ยนทัวร์ และเป็นคนไทยคนแรก ที่ได้ลงแข่งขันในรายการ ยูเอส โอเพ่น
ประวัติ
นายธงชัย เกิดวันที่ 8 พฤศจิกายน พ.ศ. 2512 ที่ตำบลท่าหิน อำเภอเมือง จังหวัดลพบุรี จบการศึกษาชั้นประถมศึกษา จากโรงเรียนชุบศร จังหวัดลพบุรี จบชั้นมัธยมศึกษาตอนต้น จากโรงเรียนพระนารายณ์ จังหวัดลพบุรี และจบชั้นมัธยมศึกษาตอนปลาย จาก สำนักงานเขตพื้นที่การศึกษากรุงเทพมหานคร (หลักสูตรการศึกษานอกโรงเรียน) และได้รับปริญญาดุษฎีบัณฑิตกิตติมศักดิ์จากมหาวิทยาลัยเกษตรศาสตร์ ด้านครอบครัว สมรสกับ น้ำฝน ใจดี (นามสกุลเดิม ลาดกระโทก) เมื่อวันที่ 25 กรกฎาคม พ.ศ. 2542
นายธงชัย เริ่มเล่นกอล์ฟ เมื่อปี พ.ศ. 2525 ขณะมีอายุได้ 16 ปี แต่กลับเข้ารับราชการทหาร ที่ศูนย์บัญชาการสงครามพิเศษ จังหวัดลพบุรี เมื่อปี พ.ศ. 2530 ต่อมา ได้รับคัดเลือกเข้าร่วมทีมชาติไทย เมื่อเดือนกันยายน พ.ศ. 2538 โดยได้ศึกษาวิธีการเล่นกอล์ฟ จาก นายเคร็ก วิทนี่ย์ โค้ชจากพีจีเอทัวร์ จนถึง พ.ศ. 2540 และได้พัฒนาประสบการณ์ในการเล่นกอล์ฟ โดยเข้าแข่งขันร่วมกับนักกอล์ฟระดับโลก
ในการแข่งขันกีฬาซีเกมส์ ครั้งที่ 18 ที่เชียงใหม่ ลงแข่งขันกอล์ฟ ในนามทีมชาติไทย ที่สนามเชียงใหม่-ลำพูน กอล์ฟ คลับ และได้รับเหรียญทองในประเภททีม ต่อมา เมื่อเดือนกันยายน พ.ศ. 2540 เป็นแชมป์ ปุตรา คัพ เป็นสมัยที่ 2 ติดต่อกัน และในการแข่งขันกีฬาเอเชียนเกมส์ ครั้งที่ 13 ที่กรุงเทพฯ ลงแข่งขันกอล์ฟ ในนามทีมชาติไทย ที่สนาม อัลไพน์ กอล์ฟ คลับ และเป็นอันดับที่ 6 ในประเภททีม และผ่านการทดสอบคัดเลือกเป็นนักกอล์ฟอาชีพในเอเชียนทัวร์ เมื่อวันที่ 17 มกราคม พ.ศ. 2542 จากนั้น ในวันที่ 8 ตุลาคม พ.ศ. 2543 เป็นแชมป์ครั้งแรกในเอเชียนทัวร์ ในรายการ โคลอน โคเรียน โอเพ่น ที่ประเทศเกาหลีใต้
เมื่อวันที่ 15 กรกฎาคม พ.ศ. 2548 ยังเป็นคนไทยคนแรก ที่ผ่านรอบตัดตัว รายการ บริติช โอเพ่น ที่สนาม เซนต์ แอนดรูว์ส ประเทศสกอตแลนด์ เมื่อวันที่ 6 เมษายน พ.ศ. 2549 เป็นคนไทยคนที่สองที่ลงเล่น รายการ มาสเตอส์ทัวร์นาเมนต์ ต่อจากสุกรี อ่อนฉ่ำที่ลงเล่นเมื่อ พ.ศ. 2513-14 ที่สนาม ดิ ออกัสตา กอล์ฟ คลับ ส่งผลให้กลายเป็นคนไทยคนแรก ที่ลงเล่น รายการเมเจอร์ ครบทั้ง 4 รายการ
และเมื่อวันที่ 17 ธันวาคม พ.ศ. 2549 เป็นคนไทยคนแรก ที่คว้าแชมป์ใน เอเชียนทัวร์ อย่างน้อย 1 รายการ ทุกฤดูกาล โดยเป็นมาทั้งหมด 8 รายการ คือ โคลอน คัพ โคเรียน โอเพ่น 2000, เวลส์ อินเดียน โอเพ่น 2001, เมียนมาร์ โอเพ่น 2002, วอลโว่ มาสเตอร์ส ออฟ เอเชีย ไทยแลนด์ 2003, เมียนมาร์ โอเพ่น 2004, คาร์ลสเบอร์ก มาเลเชียน โอเพ่น 2004, คาร์ลสเบอร์ก มาเลเชียน โอเพ่น 2005 และ วอลโว่ มาสเตอร์ส ออฟ เอเชีย ไทยแลนด์ 2006
ล่าสุด ในวันที่ 12 มิถุนายน พ.ศ. 2565 เป็นคนไทยคนแรก ที่คว้าแชมป์ใน พีจีเอทัวร์ รายการ อเมริกัน แฟมิลี่ อินชัวแรนซ์ แชมเปี้ยนชิพ ที่สนามยูนิเวอร์ซิตี้ ริดจ์ กอล์ฟ คลับ เมืองแมดิสัน, วิสคอนซิน ประเทศสหรัฐอเมริกา
ราชวงศ์เหลียว
ราชวงศ์เหลียว (Liao Dynasty; ชี่ตัน: Mos Jælud; มองโกล: Ляо Улс/Lyao Uls; ) หรือเป็นที่รู้จักกันในชื่อ จักรวรรดิชี่ตัน (Khitan Empire; ชี่ตัน: Mos diau-d kitai huldʒi gur; มองโกล: Хятан (Khyatan) Гүрэн, Кидан (Kidan) Гүрэн; ) เป็นชื่อจักรวรรดิหนึ่งในเอเชียตะวันออก มีอำนาจในมองโกเลีย ภาคตะวันออกไกลบางส่วนของรัสเซีย เกาหลีเหนือ และภาคเหนือของจีนส่วนในตั้งแต่ปี 907 ถึง 1125 จักรพรรดิเหลียวไท่จู่หรือเย่ว์ลู่ อาปาจี้ ข่านแห่งชาวชี่ตัน สถาปนาจักรวรรดินี้ขึ้นหลังจากราชวงศ์ถังของประเทศจีนล่มสลาย และไม่ช้าไม่นานหลังก่อตั้งขึ้น ราชวงศ์เหลียวก็เริ่มขยายดินแดน โดยจักรพรรดิเหลียวไท่จู่ทรงเอาชัยเหนือพวกพัลแฮเป็นผลสำเร็จ พระเจ้าแผ่นดินองค์ถัด ๆ มายังทรงได้สิบหกมณฑลของจีนไว้โดยใช้วิธียุแยงให้รัฐที่สามส่งการก่อกวนเข้ามา แล้วราชวงศ์เหลียวจึงคอยตีกิน ทำให้ราชวงศ์ถังอวสานลง และราชวงศ์โครยอแห่งเกาหลี กับราชวงศ์ซ่งแห่งจีน ตกเป็นเมืองออกของราชวงศ์เหลียวในที่สุด คำว่า "เหลียว" นี้ในภาษาจีนหมายความว่า ห่าง หรือไกล
จุดเด่นของราชวงศ์เหลียว คือ ความตึงเครียดระหว่างจารีตประเพณีทางสังคมและการเมืองแบบชี่ตันกับแบบจีนซึ่งนำไปสู่วิกฤติการณ์ทางการสืบสันตติวงศ์ เพราะพระเจ้าแผ่นดินเหลียวฝักใฝ่คติบุตรหัวปีเป็นใหญ่ตามแบบจีน แต่ผู้ลากมากดีชาวชี่ตันส่วนใหญ่นิยมประเพณีที่ให้ผู้แข็งแกร่งที่สุดสืบเชื้อสาย ความแตกต่างกันระหว่างจารีตประเพณีชี่ตันและจีนนี้ยังเป็นเหตุให้พระเจ้าไท่จู่แห่งราชวงศ์เหลียวทรงตั้งการปกครองสองแบบขนานกัน ภาคเหนือซึ่งเป็นอาณาเขตชี่ตันให้ปกครองตามประเพณีชี่ตัน ภาคใต้ซึ่งประชากรส่วนใหญ่ไม่ใช่ชี่ตันให้ปกครองตามประเพณีจีน ความแตกต่างทางสังคมแบบชี่ตันกับแบบจีนยังได้แก่ บทบาทของบุคคลแต่ละเพศและยุทธวิธี ชาวชี่ตันเห็นว่า บุคคลเสมอภาคกันไม่ว่าเพศใด ขณะที่ประเพณีทางวัฒนธรรมจีนถือว่า สตรีต้องอยู่ในโอวาทบุรุษ ฉะนั้น หญิงชี่ตันจึงเล่าเรียนการรบ ทั้งยังจัดการทรัพย์สินครัวเรือน และดำรงตำแหน่งทางทหาร ทั้งยังไม่มีการคลุมถุงชน ตลอดจนสตรีไม่จำต้องครองความบริสุทธิ์ทางเพศไว้จนถึงการสมรสครั้งแรก กับมีสิทธิที่จะหย่าและสมรสใหม่ด้วย
ในปี 1125 ชาวนฺหวี่เจินหรือชาวแมนจูจากราชวงศ์จิน จับกุมพระจักรพรรดิเหลียวเทียนจั้วแห่งเหลียวไว้ได้ และทำลายราชวงศ์เหลียวลงสิ้น แต่ชาวชี่ตันที่ยังเหลืออยู่มีเยลฺวี่ ต้าฉือเป็นผู้นำ พากันก่อตั้งราชวงศ์ใหม่เรียกว่า "เหลียวตะวันตก" ปกครองกันอยู่ในเอเชียกลางบางส่วนเป็นเวลายาวนานเกือบหนึ่งศตวรรษ ก่อนจะถูกทัพเจงกีส ข่านแห่งจักรวรรดิมองโกล เข้ายึดครอง แม้ความสำเร็จทางวัฒนธรรมที่เกี่ยวเนื่องกับราชวงศ์เหลียวจะสลักสำคัญ กับทั้งเครื่องปั้นและศิลปวัตถุอื่น ๆ ก็มีอยู่ในพิพิธภัณฑ์และสถานสะสมต่าง ๆ เป็นจำนวนมาก แต่สภาพที่แท้จริงและขอบข่ายของอิทธิพลที่วัฒนธรรมเหลียวมีต่อพัฒนาการในระยะหลัง ๆ เช่น ด้านศิลปะการแสดงและการสังคีตนั้น ยังเป็นที่ถกเถียงกันอย่างยิ่ง
สงครามเกมไพ่
สงครามเกมไพ่ หรือ ดูเอลมาสเตอร์ (デュエル・マスターズ (Dyueru Masutāzu); Duel Masters) เป็นสื่อแฟรนไชส์ซึ่งประกอบด้วย มังงะ, อนิเมะ, เกมการ์ดสะสม และ วิดีโอเกม ในประเทศญี่ปุ่น
การกำเนิดพายุหมุนเขตร้อน
การกำเนิดพายุหมุนเขตร้อน คือการพัฒนาและทวีกำลังแรงขึ้นของพายุหมุนเขตร้อนในบรรยากาศ โดยกลไกที่เกิดขึ้นของการกำเนิดพายุหมุนเขตร้อน มีความแตกต่างกับกลไกการเกิดของการกำเนิดพายุหมุนละติจูดกลาง โดยการกำเนิดพายุหมุนเขตร้อนจะเกี่ยวข้องกับแกนอบอุ่น เนื่องจากการพาความร้อนอย่างมีนัยสำคัญในสภาวะแวดล้อมที่เหมาะสม ซึ่งต้องการความต้องการหลักหกประการ ได้แก่ อุณหภูมิพื้นผิวน้ำทะเลที่อบอุ่นพอ ความไม่แน่นอนในชั้นบรรยากาศ ความชื้นสูงในโทรโพสเฟียร์ระดับต่ำถึงกลาง มีแรงคอริโอลิสอย่างเพียงพอในการพัฒนาของศูนย์กลางความกดอากาศต่ำ พื้นที่ระดับต่ำหรือหย่อมความกดอากาศต่ำที่มีอยู่เดิม และลมเฉือนแนวตั้งระดับต่ำ
พายุหมุนเขตร้อนมีแนวโน้มที่จะพัฒนาในช่วงฤดูร้อน แต่ก็ยังได้รับการตั้งข้อสังเกตกับแอ่งที่มีพายุเกิดมากที่สุด ซึ่งมีแนวโน้มในทุกเดือน วัฎจักรภูมิอากาศ อย่างเช่น ความผันแปรของระบบอากาศในซีกโลกใต้-เอลนีโญ (ENSO) และ ความผันแปรของแมดเดน-จูเลียน สามารถปรับระยะเวลาและความถี่ในการพัฒนาของพายุหมุนเขตร้อนได้ ข้อจำกัดความรุนแรงของพายุหมุนเขตร้อน เกี่ยวข้องอย่างยิ่งกับอุณหภูมิของน้ำในระหว่างทางที่พายุเคลื่อนผ่าน โดยเฉลี่ยทั่วโลก มีพายุหมุนเขตร้อนในระดับพายุโซนร้อน 86 ลูกทุกปี ในจำนวนนั้นทวีกำลังเป็นพายุไต้ฝุ่น/พายุเฮอร์ริเคน 47 ลูก และ 20 ลูกเป็นพายุหมุนเขตร้อนที่มีความรุนแรง (อย่างน้อยมีความรุนแรงระดับ 3 ตามมาตราเฮอร์ริเคนแซฟเฟอร์–ซิมป์สัน)
ความต้องการสำหรับการก่อตัวของพายุหมุนเขตร้อน
มีความต้องการหลักหกประการ ได้แก่ อุณหภูมิพื้นผิวน้ำทะเลที่อบอุ่นพอ ความไม่แน่นอนในชั้นบรรยากาศ ความชื้นสูงในโทรโพสเฟียร์ระดับต่ำถึงกลาง มีแรงคอริโอลิสอย่างเพียงพอในการพัฒนาของศูนย์กลางความกดอากาศต่ำ พื้นที่ระดับต่ำหรือหย่อมความกดอากาศต่ำที่มีอยู่เดิม และลมเฉือนแนวตั้งระดับต่ำ แม้เงื่อนไขเหล่านี้เป็นสิ่งจำเป็นสำหรับการก่อตัวของพายุหมุนเขตร้อน พวกมันก็ไม่ได้รับประกันว่าจะมีพายุหมุนเขตร้อนก่อตัวขึ้นเสมอไป
น้ำอุ่น การไร้เสถียรภาพ และความชื้นที่ความสูงระดับกลาง
โดยปกติ น้ำทะเลที่อุณหภูมิ 26.5 °ซ (79.7 °ฟ) ที่ทอดตัวตลอดแนวและมีความลึกอย่างน้อย 50 เมตร ถือว่าเป็นขั้นต่ำของการบำรุงรักษาเมโซไซโคลน (ระบบอากาศแบบหมุนวน) แบบพิเศษ นั้นคือพายุหมุนเขตร้อน น้ำอุ่นเหล่านี้มีความจำเป็นในการใช้บำรุงรักษาแกนอบอุ่นในฐานะเชื้อเพลิงของระบบ ซึ่งอุณหภูมินี้ดีกว่า 16.1 °ซ (60.9 °ฟ) ที่เป็นอุณหภูมิเฉลี่ยของพื้นผิวมหาสมุทรทั่วโลก อย่างไรก็ตาม ความต้องการเหล่านี้เป็นเพียงพื้นฐานทั่วไป เพราะถือว่าสภาพแวดล้อมโดยรอบบริเวณเป็นตัวเสนอโดยเฉลี่ย
พายุหมุนเขตร้อนรู้จักจัดรูปแบบแม้ในสภาวะปกติที่ไม่อาจพบได้ ตัวอย่าง อากาศที่มีอุณหภูมิเย็นที่ระดับความสูงที่สูงขึ้น (เช่น ณ ระดับความสูง 500 hPa หรือ 5.9 กม.) สามารถก่อให้เกิดการกำเนิดพายุหมุนเขตร้อนที่อุณหภูมิน้ำทะเลต่ำกว่า ในขณะที่อัตราการลดลงของอุณหภูมิแน่นอน เป็นสิ่งจำเป็นที่จะทำให้ชั้นบรรยากาศเกิดความไม่เสถียรอย่างเพียงพอสำหรับการพาความร้อน ในชั้นบรรยากาศที่ชื้น อัตราการลดลงของอุณหภูมิคือ 6.5 °ซ/กม. ขณะที่ในชั้นบรรยากาศมีความชื้นสัมพัทธ์ต่ำกว่า 100% ความต้องการอัตราการลดลงของอุณหภูมิคือ 9.8 °ซ/กม.
ที่ระดับความสูง 500 hPa อุณหภูมิเฉลี่ยในชั้นบรรยากาศภายในเขตร้อนคือ −7°ซ (18°ฟ) แต่อากาศในเขตร้อนโดยปกติมักจะแห้งที่ระดับความสูงนี้ ทำให้อากาศปกติเป็นอุณหภูมิกระเปาะเปียก หรือเย็นจนมันชื้น เพื่อเป็นอุณหภูมิที่ดีขึ้นนั้นสามารถรองรับการพาความร้อนได้ อุณหภูมิกระเปาะเปียกที่ความสูง 500 hPa ในเขตร้อนคือ 26.5°ซ และอุณหภูมินี้ต้องการการเพิ่มขึ้นหรือลงลงตามส่วน 1°ซ ในอุณหภูมิพื้นผิวน้ำทะเล สำหรับ 1°ซ การเปลี่ยนแปลงที่ 500 hPa ภายใต้ไซโคลนอันหนาวเย็น อุณหภูมิที่ 500 hPa สามารถลดลงต่ำสุดไปได้ที่ −30°ซ ซึ่งสามารถชักนำการพาความร้อน แม้อยู่ในบรรยากาศที่แห้งแล้งที่สุด นอกจากนี้ยังอธิบายว่าทำไมความขื้นในระดับกลางของโทรโพสเฟียร์ ประมาณ 500 hPa นั้นเป็นความจำเป็นปกติสำหรับการพัฒนาพายุหมุน อย่างไรก็ตาม เมื่อพบอากาศแห้งที่ความสูงเดียวกัน อุณหภูมิที่ระดับ 500 hPa นั้นต้องการที่จะเย็นลงเป็นบรรยากาศที่แห้ง เพื่อให้เกิดอัตราการลดลงของอุณหภูมิ (Lapse rate) ขนาดใหญ่สำหรับความไม่แน่นอนกว่าบรรยากาศที่ชื้น ที่ความสูงใกล้กับโทรโพพอส ค่าอุณหภูมิโดยเฉลี่ย 30 ปี (ในการตรวจวัดในช่วงที่ครอบคลุมตั้งแต่ปี 2504 ถึง 2533) คือ −77°ซ (−132°ฟ) ตัวอย่างของพายุหมุนเขตร้อนในปัจจุบันที่รักษาตัวมันเองไว้บนน้ำที่เย็นได้คือ พายุเฮอร์ริเคนเอ็ปไซลอน ในฤดูพายุเฮอร์ริเคนแอตแลนติก พ.ศ. 2549
บทบาทของความรุนแรงสูงสุดที่อาจจะเกิดขึ้น (MPI)
เคอร์รี เอมานูเอล ศาสตราจารย์ด้านอุตุนิยมวิทยาชาวอเมริกัน ได้สร้างแบบจำลองทางคณิตศาสตร์ขึ้นเมื่อราวปี 2531 ในการคำนวณขีดจำกัดสูงสุดของความรุนแรงพายุหมุนเขตร้อน โดยตั้งอยู่บนอุณหภูมิพื้นผิวน้ำทะเลและโครงร่างเกี่ยวกับบรรยากาศ จากการดำเนินแบบจำลองโลกล่าสุด แบบจำลองของเอมานูเอลนี้เรียกว่า ความรุนแรงสูงสุดที่อาจจะเกิดขึ้น (Maximum potential intensity) หรือ MPI ซึ่งแผนที่ที่ถูกสร้างขึ้นจากสมการนั้น แสดงภูมิภาคที่พายุโซนร้อนและพายุหมุนเขตร้อนมีความเป็นไปได้ว่าจะก่อตัวขึ้น ขึ้นอยู่กับอุณหพลศาสตร์ของบรรยากาศในเวลาของการดำเนินแบบจำลองล่าสุด (เช่น 0000 หรือ 1200 UTC) โดยไม่ได้คำนึงถึงลมเฉือนแนวตั้ง
แรงคอริออลิส
ระยะห่างน้อยที่สุด 500 กิโลเมตร (310 ไมล์) จากเส้นศูนย์สูตรนั้นเป็นปกติสำหรับความต้องการในการกำเนิดพายุหมุนเขตร้อน แรงคอริออลิสบอกให้รู้การหมุนบนกระแสอากาศ และเกิดเป็นลมเพื่อไหลไปทางความกดอากาศต่ำที่ถูกสร้างขึ้นโดยความหย่อมความกดอากาศต่ำที่มีอยู่ก่อน (Pre-existing disturbance) ในพื้นที่ขนาดเล็กมากหรือไม่มีแรงคอริออลิสอยู่ (เช่น ใกล้กับเส้นศูนย์สูตร) เฉพาะแรงบรรยากาศนัยสำคัญเท่านั้นที่สามารถเล่นกับแรงความดันลาดชัน (Pressure gradient force) ได้ (ความกดอากาศที่ต่างกันนั้นเป็นสาเหตุให้ลมพัดจากความกดอากาศสูงไปหาต่ำ ) และแรงเสียดทานขนาดเล็ก ทั้งสองนี้อย่างใดอย่างหนึ่งจะไม่เป็นสาเหตุให้เกิดการหมุนในขนาดใหญ่สำหรับการก่อตัวของพายุหมุนเขตร้อน การดำรงอยู่ของแรงคอริออลิสอย่างมีนัยสำคัญจะเปิดทางให้เกิดการก่อตัวลมหมุนวนเพื่อให้บรรลุผลความสมดุลลมแนวลาด ความสมดุลเงื่อนไขนี้พบได้ในพายุหมุนเขตร้อนที่เจริญเต็มที่ นั่นจะช่วยความร้อนแฝงจำเพาะมุ่งไปใกล้กับแกนของพายุ นี่เป็นผลในบำรุงรักษาหรือการเพิ่มความรุนแรงของลมหมุนวน ถ้าปัจจัยในการก่อตัวอื่น ๆ นั้นว่าง
ปฏิกิริยาร่องความกดอากาศต่ำที่เป็นประโยชน์
มีหลายกรณีที่ร่องความกดอากาศต่ำละติจูดกลางขนาดใหญ่ สามารถช่วยในการก่อตัวของพายุหมุนเขตร้อนได้ เมื่อกระแสลมกรดชั้นบนผ่านไปทางด้านตะวันตกเฉียงเหนือของการพัฒนาของระบบ ซึ่งจะช่วยให้เกิดการลู่ออกขึ้นสู่ด้านบน และการไหลเข้าที่พื้นผิวเพื่อหมุนพายุหมุนเขตร้อน ปฏิสัมพันธ์ประเภทนี้มักเกี่ยวข้องกับความกดอากาศต่ำที่มีอยู่แล้วในกระบวนการเลี้ยวกลับ (recurvature)
เวลาในการก่อตัว
ในทั่วโลก กิจกรรมพายุหมุนเขตร้อนจะถึงค่าสูงสุดในช่วงฤดูร้อน เมื่ออุณหภูมิของน้ำทะเลอุ่นที่สุดในแต่ละแอ่ง อย่างไรก็ตาม แต่ละแอ่งจะมีรูปแบบฤดูกาลเป็นของตัวเอง ในระดับโลก เดือนพฤษภาคมเป็นเดือนที่มีกิจกรรมน้อยที่สุด ขณะที่เดือนกันยายนจะเป็นช่วงที่มีกิจกรรมมากที่สุด
ในซีกโลกใต้ กิจกรรมพายุหมุนเขตร้อนโดยทั่วไปจะเริ่มขึ้นในเดือนพฤศจิกายน และจะจบลงในวันที่ 30 เมษายน กิจกรรมของซีกโลกใต้จะมากที่สุดในช่วงกลางเดือนกุมภาพันธ์ถึงต้นเดือนมีนาคม กิจกรรมของพายุหมุนเขตร้อนในซีกโลกใต้จะอยู่บริเวณตั้งแต่แนวชายฝั่งทวีปแอฟริกาตอนใต้ไปทางตะวันออก จนถึงทวีปอเมริกาใต้ แต่พายุหมุนเขตร้อนเป็นเหตุการณ์ที่หาพบได้ยากในมหาสมุทรแปซิฟิกใต้ และในมหาสมุทรแปซิฟิกตะวันออกเฉียงใต้ไกล
เทพโรมันผู้พิทักษ์
เทพโรมันผู้พิทักษ์ (올림포스 가디언, Olympus Guardian) เป็นซีรีย์ทางโทรทัศน์แอนิเมชั่นของเกาหลีใต้ที่สร้างจากเรื่อง "ตำนานกรีกและโรมันในการ์ตูน" (รวม 20 เล่ม) จัดพิมพ์โดย Gana Publishing Co. ซึ่งเป็นบริษัทสำนักพิมพ์ที่เชี่ยวชาญด้านการ์ตูน ตั้งแต่วันที่ 11 ธันวาคม 2545 ถึง 30 กรกฎาคม พ.ศ. 2546 มันถูกสร้างเป็นภาพยนตร์แอนิเมชั่นโดย SBS, SBS Productions, SBSi, Gana Entertainment และ Dongwoo Animation และออกอากาศทาง SBS บอกเล่าเรื่องราวของ จีวู (Ji-woo) และ จียอน (Ji-yeon) ที่ฟังตำนานกรีกและโรมันจากพ่อของพวกเขาที่ทำงานเป็นจิตรกร
ในปี พ.ศ. 2548 ได้มีการฉายภาพยนตร์แอนิเมชั่นเรื่อง "Olympus Guardian: Gigantes Counterattack" ในเวอร์ชันภาพยนตร์ RH Korea ได้เปิดตัวคอลเลกชันเต็มรูปแบบของ "เทพโรมันผู้พิทักษ์" (รวม 70 เล่ม) ตามการ์ตูนผ่าน Random Kids ซึ่งเป็นแบรนด์สำหรับเด็กโดยเฉพาะ
เรื่องย่อ
จีวูและจียอนเข้าไปในห้องทำงานของพ่อซึ่งทำงานเป็นจิตรกร และเกิดความอยากรู้อยากเห็นเมื่อค้นพบหนังสือตำนานเทพเจ้ากรีกและโรมันบนโต๊ะ จีวูและจียอนได้ยินเรื่องราวของตำนานกรีกและโรมันจากพ่อของพวกเขาและแอนิเมชั่นเริ่มต้นด้วยเรื่องราวของเทพเจ้าโอลิมปัส
โครนัสกลัวว่าลูกชายของเขาจะถูกกีดกันจากสถานะของพวกเขาและกลืนพวกเขาทันทีที่เกิดมา อย่างไรก็ตามเรียภรรยาของโครนัสไม่ต้องการให้ซูสลูกชายคนสุดท้องของเธอถูกโครนัสสามีผู้ล่วงละเมิดของเธอลักพาตัวไป ดังนั้นเขาจึงกลืนก้อนหินอย่างลับๆและซูสทารกตัวน้อยก็หนีไปได้อย่างปลอดภัยจากสาวใช้
เมื่อเวลาผ่านไปซูสกลายเป็นผู้ใหญ่และได้ยินเรื่องราวเกี่ยวกับการกำเนิดของเขาจากวิญญาณต้นไม้นางไม้ ซูสได้รับสมุนไพรเพื่อกระตุ้นให้เกิดอาเจียนเพื่อช่วยพี่น้องของเขาซึ่งโครโนสกลืนเข้าไปและมุ่งหน้าไปยังวิหารโอลิมปัสที่มืดมิด เพื่อช่วยพี่น้องของเขาที่ถูกโครนัสกลืนกิน ซูสจึงไปที่วิหารแห่งโอลิมปัสซึ่งถูกความมืดปกคลุม เพื่อรับยาสมุนไพรที่ทำให้อาเจียน
ซูสไปที่วิหารโอลิมปัสขอความช่วยเหลือจากลีอาห์แม่ของเขา และลีอาห์ให้โครนอสกินสมุนไพรที่ทำให้อาเจียน พี่น้องและน้องสาวของซูสที่หนีออกจากร่างโครนัสด้วยความช่วยเหลือของเรียได้เอาชนะโครนัสและช่วยวิหารโอลิมปัส
สิบสองเทพโอลิมเปีย
ซูส (Zeus, ให้เสียงพากย์: ฮง ซี-โฮ (ตอนที่ 1-14, 16-39), จาง กวาง (ตอนที่ 15)): เทพเจ้าสูงสุดที่มีรูปแบบที่จะอยู่ในรูปแบบและตายเพื่อแบบฟอร์ม เขาใช้ทุกอิริยาบถที่อวดมุมทองเพื่อให้เขาสามารถใช้ท่าที่สมบูรณ์แบบได้ทุกที่ทุกเวลาโดยเปิดกล้อง ท่วงท่าเพียงอย่างเดียวนั้นมีเสน่ห์มากพอที่จะครอบงำเทพองค์อื่นได้ แต่ก็สามารถพังทลายได้ครั้งเดียว การกระทำนั้นคล่องตัวและมีลักษณะเฉพาะด้วยความตึงเครียดและท่าทางที่ตึงเครียดที่คุณสัมผัสได้จากตัวละครในเกมหรือปรมาจารย์กังฟู การเคลื่อนไหวครั้งแรกของการเคลื่อนไหวมักจะแสดงให้เห็นการเคลื่อนไหวที่แข็งแกร่ง-อ่อนแอ-อ่อนแอ
ฮีรา (Hera, ให้เสียงพากย์: คัง ฮี-ซอน): เทพีผู้ยิ่งใหญ่ที่มักจะปกครองอย่างสูงสุดด้วยบรรยากาศที่ดูถูกผู้คน เธอมีร่างกายและท่าทางที่ไม่ถูกรบกวนจากความตึงเครียด มีการจ้องมองที่เฉียบคมและความรู้สึกที่แทรกซึมความเจ้าชู้ของซูส เมื่อดวงตาของเธอฉายแสงด้วยพิษ อัตราส่วนของตาขาวต่อรูม่านตาจะกลายเป็น 7:3 เธอปกป้องครอบครัวของเธอเป็นเทพธิดาแห่งการแต่งงาน สำหรับผู้ที่ให้ความสำคัญกับครอบครัวของเธอ เธอรู้สึกนุ่มนวลและศักดิ์สิทธิ์ยิ่งขึ้นไปอีก
โพไซดอน (Poseidon, ให้เสียงพากย์: อัน จอง-ด็อก (ตอนที่ 1, 2), คิม ขวัญ-จิน (ตอนที่ 3-6, 10, 32-39) และ ชิน ซอง-โฮ (ตอนที่ 7, 13-25)): เทพเจ้าแห่งท้องทะเลด้วยเสียงหัวเราะที่มีชีวิตชีวาพลังอันแข็งแกร่งความคิดที่เรียบง่ายและร่างกายที่หนาราวกับภูเขา ถึงกระนั้น เขาไม่ขยับเขยื้อนและตาเบิกกว้าง เขาทำทันทีที่เขาเชื่อว่า "นี่แหละ!" แต่หูของเขาบางและเขาก็สั่นคลอนด้วยคำนี้ ตรงกันข้าม เมื่อหัวเริ่มซับซ้อน มันจะทำให้เกิดคลื่นโรงสีลมทันที (เป็นเทคนิคในการสร้างคลื่นน้ำวนโดยการเหวี่ยงตรีศูลเป็นวงกลมเหมือนเข็มทิศ โดยมีโพไซดอนเองเป็นแกน และโพไซดอนอยู่ที่จุดสูงสุดของกระแสน้ำวน)
อะพอลโล (Apollo, ให้เสียงพากย์: ออม แท-กุก (ตอนที่ 2), ซอน วอน-อิล (ตอนที่ 3-7, 10-14, 17-39), คิม ซึง-จุน (ตอนที่ 8) เทพเจ้าแห่งเสียงเพลง คำทำนาย และดวงอาทิตย์ ในบรรดาเทพเจ้าทั้ง 12 องค์ของโอลิมปัส เขาเป็นคนที่หล่อเหลาและหล่อเหลาที่สุด และเขาเป็นเทพเจ้าที่ยอดเยี่ยมที่ได้รับการสนับสนุนจากผู้หญิงส่วนใหญ่อย่างแน่นอน เธอถือพิณ เธอชอบเล่นดนตรีและยิงธนูได้ดี เขามัดผมสีทองของเขาด้วยการทุบหัว และสาวๆ มักจะตกหลุมรักฟันที่ส่องประกายระยิบระยับระหว่างริมฝีปากที่ยิ้มแย้มของเขา ด้วยบรรยากาศที่สดใสราวกับดวงอาทิตย์ เธอจึงเต็มไปด้วยความมั่นใจและความมีชีวิตชีวา และเธอก็พูดได้อย่างไพเราะ เขาพูดและกระทำโดยรักษาวิถีแห่งการพอประมาณ แต่เมื่อมีคนต่อต้านเขาหรือทำร้ายความภาคภูมิใจในตนเองของเขา เขาจะโกรธจัดและมักสร้างความวุ่นวายรอบตัวเขา โดยเฉพาะอย่างยิ่ง เมื่อมีคนสัมผัสความภาคภูมิใจในตนเอง การกระทำนั้นสำคัญกว่าคำพูด ราวกับอยู่ภายใต้การสะกดจิต และบางครั้งก็รู้สึกเสียใจหลังจากทำสิ่งนั้น
อาร์เตมิส (Artemis, ให้เสียงพากย์: คิม ฮเย-มี (ตอนที่ 2) และ วู จอง-ชิน (ตอนที่ 26-39)): เทพีแห่งการล่าสัตว์และดวงจันทร์ เธอเต็มไปด้วยสุขภาพและความคล่องตัว ดังนั้นเธอจึงไม่มักจะนั่งนิ่งๆ ในที่เดียวเป็นเวลานาน เธอคิดและตัดสินใจอย่างรวดเร็วและดำเนินการอย่างรวดเร็ว เธอบริสุทธิ์และดื้อรั้น แต่เธอก็ยอมรับอย่างรวดเร็วเมื่อเธอทำผิด เธอเป็นผู้หญิงอารมณ์ร้อนที่ร้องไห้และทุบตีเธอเมื่อเธออารมณ์เสีย แต่เธอเป็นผู้หญิงที่เป็นผู้หญิงที่สุดในบรรดาเทพธิดา
อะธีนา (Athena, ผู้ให้เสียง: ชา มยอง-ฮวา (ตอนที่ 2-7, 11-17, 39), วู จอง-ชิน (ตอนที่ 10) และ ลี มิ-จา (ตอนที่ 32-35)): ปัญญาที่ไม่มีวันพ่ายแพ้และเทพธิดาแห่งสงคราม แม้ว่าปกติจะเป็นเทพธิดาที่เงียบสงบ แต่ทุกครั้งที่พวกเขาพูด พระอื่น ๆ ก็มีความมั่นใจและมีตัวตนเพียงพอที่จะให้ความสนใจและประหม่า ฉันมักจะพูดสิ่งที่สำคัญและจำเป็นเสมอและจริงจังเพราะมันเป็นบรรยากาศปกติเมื่อล้อเล่น มีแฟน ๆ ผู้หญิงจำนวนมากเนื่องจากมีการเปลี่ยนแปลงสีหน้าน้อยและบรรยากาศที่แข็งแกร่ง เมื่อคุณโกรธ สิ่งแวดล้อมจะพังทลายลง
เฮอร์มีส (Hermes, ให้เสียงพากย์: คิม ยอง-ซอน): เทพแห่งนักเดินทาง คนเลี้ยงแกะ พ่อค้าและโจร มีลักษณะเป็นรอยยิ้มซุกซนที่ทำให้คุณรู้สึกมีเล่ห์เหลี่ยมต่างๆ วนเวียนอยู่ในหัวของเขา ในบรรดาเทพเจ้าทั้ง 12 องค์ของโอลิมปัส เขาเป็นเทพที่เร็วและพลุกพล่านที่สุดซึ่งสามารถทำงานได้มากที่สุด เขาเป็นคนที่สนิทสนมและสุภาพและเคารพในพระเจ้าอื่นเสมอ เขาเป็นคนที่เข้ากับคนง่ายจนใครก็ตามที่เห็นเฮอร์มีสจะชอบและพูดกับมนุษย์อย่างมีศักดิ์ศรี
แอโฟรไดที (Aphrodite, ให้เสียงพากย์: ชเว ด็อก-ฮี (ตอนที่ 4-8, 10), คิม จอง-จู (ตอนที่ 9) และ จิ มิ-แ (ตอนที่ 22-39)): เทพีแห่งความรักและความงาม เรือนร่างที่สมบูรณ์แบบของเธอในวัย 34-24-36 ผิวขาวราวกับรูปปั้นและผมสีบลอนด์เข้มเป็นเสน่ห์ของเธอ เธอมักจะหลับตาลงครึ่งหนึ่งอย่างเงียบ ๆ และอวดความงามที่สง่างาม เธอเป็นเทพธิดาที่คอยจับตาดูผู้คนอยู่เสมอ โดยเฉพาะผู้ชาย และเมื่อเธอตั้งตาให้ตรง ผู้ชายทุกคนก็มองข้ามสายตาอันน่าหลงใหลของเธอ เธอมีทั้งความสง่างามและความงามที่เย้ายวน การกระทำและการแสดงออกทั้งหมดของเธอนั้นหลวม เธอพูดช้าๆ ปรบมือ และมีเสน่ห์ เมื่อเธอโกรธ เธอจะม้วนผมและสายตาของเธอดูเย็นชา และเธอก็กลายเป็นบรรยากาศที่เย็นเยียบและเย็นชา
ฮิฟีสตัส (Hephaestus, ให้เสียงพากย์: คิม ขวัญ-จิน): เทพเจ้าแห่งช่างตีเหล็กที่มักจะสร้างสิ่งต่างๆ ในสตูดิโอของเขาเอง เขาเป็นทื่อและน่าเกลียดที่สุดในสิบสองเทพเจ้าแห่งโอลิมปัส เขาเป็นง่อยและมีข้อหลังและข้อเข่าไม่ดีเพราะเขาทำงานขณะนั่ง อย่างไรก็ตาม เขามักจะเน้นสร้างเสียงหัวเราะให้กับผู้คน เขามีความชำนาญเป็นเลิศ พิถีพิถันและสมบูรณ์แบบในการสร้างผลงาน เขามีสมองที่ดี
แอรีส (Ares, ให้เสียงพากย์: ฮง ซึง-ซอบ (ตอนที่ 3, 4), จอง ซึง-อุค (ตอนที่ 17) และ อัน จอง-ด็อก (ตอนที่ 23)): เทพแห่งสงครามที่พกอาวุธอยู่เสมอและเดินทางไปทั่วสนามรบชุดเกราะสกปรกเสมอเพราะพวกเขาอาศัยอยู่ในสนามรบ เนื่องจากผมหงอกและสายตาเหมือนอสูร เทพองค์อื่น ๆ จึงพยายามที่จะหลีกเลี่ยงการเข้าใกล้ ดูเหมือนว่าเขากำลังพยายามที่จะต่อสู้เพราะเขามีนิสัยที่มักจะยื่นตัวออกมาข้างหน้าและร้องไห้ แม้ว่าคำพูดจะเน้นและชัดเจน แต่เนื้อหาจะเรียบง่ายเสมอ และ "สู้!" และ "กำจัดมันซะ!" ใบหน้าของเขาแดงราวกับแอโฟรไดที แต่พฤติกรรมก็เหมือนกันและหน้าแดงเท่านั้น เมื่อความโกรธมาถึงปลายหัวของเขา เขาไม่สามารถพูดได้และตีรอบ ๆ ตัวเขาโดยพูดว่า "ไม่นะ!"
ดิมีเทอร์ (Demeter, ให้เสียงพากย์: ลี มิ-จา): เทพีแห่งดินและเมล็ดพืช มีความรู้สึกอบอุ่นจากร่างกายและใบหน้า เธอมีรอยยิ้มที่อ่อนโยนและใจดีอยู่เสมอ แต่เธอขี้อายและมักทำให้ท้อใจ เมื่อความเศร้ากลายเป็นความคลั่งไคล้มากเกินไป ความเป็นปรปักษ์ที่รุนแรงที่ทำให้ทุกสิ่งรอบตัวแห้งแล้งก็ถูกปลดปล่อยออกมา เพราะดวงตาที่บ้าคลั่งของเธอ ซึ่งเธอมองเห็นเพียงสิ่งเดียวเท่านั้นที่เธอต้องการ ทุกคนรอบตัวเธอจึงหวาดกลัวและไม่สามารถแม้แต่จะเข้าใกล้เธอได้ เธอยังประหม่าเมื่อดิมีเทอร์โกรธเทพเจ้าองค์อื่น แต่เธอเป็นคนเดียวที่โกรธมากเมื่อรู้ว่าโกรธ
นักเล่าเรื่อง
พ่อของจีวูและจียอน (นักแสดงเสียง: ลี บง-จุน): เขาเป็นจิตรกรในวัย 40 ต้นๆ และมีใบหน้ายิ้มแย้มแจ่มใส จีวูและจียอนเป็นเด็กที่พวกเขาให้ความสำคัญ แต่พวกเขาพยายามแก้ไขการทะเลาะวิวาทในครอบครัว การขโมยและการโกหก เขาเป็นพ่อที่น่ากลัวเมื่อเขาโกรธ แต่เขาก็เป็นพ่อที่อ่อนแอเช่นกันที่อกหักในที่มืดเมื่อเขาโกรธ
จีวู (Ji-woo, ให้เสียงพากย์: ลี มิ-จา): เด็กชายชั้นประถมศึกษาปีที่ 5 ที่มีสมองเร็วและขี้เล่นมาก เขามีความรู้สึกสงสัยอย่างแรงกล้า แต่เขายอมประนีประนอมอย่างแนบเนียนเมื่อเผชิญกับอันตรายที่เขาเผชิญ แต่เมื่อคนอื่นตกอยู่ในสถานการณ์ที่ไม่ยุติธรรม พวกเขาพยายามช่วยเหลือ เขาไม่ค่อยเล่นกีฬาเก่ง แต่ก็เป็นคนที่เคลื่อนไหวด้วยพละกำลังที่เขาไม่มีหากเขามีสาเหตุ เขาเป็นคนอวดดี ดังนั้นเขาจึงเรียกตัวเองว่าเป็นอัจฉริยะ แต่จริงๆ แล้วเขาฝึกฝนเมื่อไม่มีใครอยู่ที่นั่น เขามักจะดุน้องสาวของเขา จียอน แต่ที่จริงแล้วเขาทำเพื่อน้องสาวของเขาเอง ดังนั้นบางครั้งเขาก็ทำเรื่องเคลื่อนไหว ในช่วงเวลาวิกฤต เขายังมีศักดิ์ศรีและความรับผิดชอบในขณะที่เขาทำหน้าที่ปกป้องน้องสาวของเขา
สียามา
สียามา (ชื่ออังกฤษ: Village Of Warriors) เป็นภาพยนตร์ไทยที่ออกฉายเมื่อวันที่ 31 มกราคม พ.ศ. 2551 กำกับโดย ปรีชา ส่งสกุล นำแสดงโดย ธัญญ์ ธนากร, ฐิติมา มะลิวัลย์, ณัฐนันท์ จันทรเวช, บริบูรณ์ จันทร์เรือง, หรรษพลณ์ คงสิบ, มานพ อัศวเทพ, สมภพ เบญจาธิกุล และ อมรพรรณ กองตระการ ทำรายได้รวม 4.6 ล้านบาท
เรื่องย่อ
พ.ศ. 2307 ในสมัยกรมขุนอนุรักษ์มนตรี แห่งบ้านพูลหลวง ในช่วงปลายสมัยกรุงศรีอยุธยา เป็นข่วงภาวะสงครามไทยและพม่า ผู้รุกรานยกทัพ มุ่งตัดกำลังกรุงศรีอยุธยาจากทุกด้าน ด้านหนึ่ง มังมหานรธา เป็นแม่ทัพ ตีหัวเมืองทางทวาย กาญจนบุรี สุพรรณบุรี เข้าล้อมกรุงศรีอยุธยา อีกด้านหนึ่ง เนเมียวสีหบดี เป็นแม่ทัพ ตีหัวเมืองทางเหนือ เรื่อยมาทางใต้เพื่อเข้าตีโอบล้อมกรุงศรีอยุธยา
บ้าน สียามา ที่เคยสงบสุข จึงอยู่ในภาวะสงครามเช่นกัน ผู้กล้าแห่งบ้านสียามา ต่อสู้กับผู้รุกรานที่เดินทัพหลงออกนอกเส้นทาง แต่ในระหว่างการต่อสู้ จู่ ๆ รถยนต์ของ อาณา, โบ๊ต และ กิ๊ฟ นั่งอยู่ในรถยนต์ หลงเข้ามาในระหว่างการต่อสู้ ทั้งหมดตกใจกับสิ่งที่เกิด จึงขับรถยนต์หนีเข้าไปหมู่บ้านสียามา พวกเขานำความสามารถเข้าช่วยเหลือหมู่บ้านสียามา
การถ่ายภาพด้วยนิวตรอน
การถ่ายภาพด้วยนิวตรอน (Neutron tomography) เป็นรูปแบบหนึ่งของการถ่ายภาพด้วยเครื่องคอมพิวเตอร์ที่เกี่ยวข้องกับการผลิตภาพสามมิติโดยการตรวจพบการดูดซับนิวตรอนที่ผลิตโดยแหล่งกำเนิดนิวตรอน มันสร้างภาพสามมิติของวัตถุโดยการรวมภาพที่ถ่ายแยกจากกันหลายภาพ มีความละเอียดประมาณ 200-500 ไมโครเมตร ในขณะที่ความละเอียดของมันต่ำกว่าของการถ่ายภาพด้วยเอกซ์เรย์ มันก็ยังมีประโยชน์สำหรับชิ้นงานที่มีความคมชัดต่ำระหว่างเมทริกซ์และวัตถุที่กำลังตรวจสอบ เช่นฟอสซิลที่มีปริมาณคาร์บอนสูงเช่นซากพืชหรือซากสัตว์มีกระดูกสันหลัง
โชคร้ายที่การถ่ายภาพด้วยนิวตรอนสามารถมีผลข้างเคียงจากการทิ้งไว้ของกัมมันตรังสีบนสารตัวอย่างถ้าพวกมันประกอบด้วยระดับที่ประเมินค่าได้ขององค์ประกอบบางอย่าง
แดง พระโขนง
แดง พระโขนง เป็นภาพยนตร์ไทยแนวตลกจากค่าย เอ็มพิคเจอร์ส โดยเป็นผลงานการกำกับภาพยนตร์เรื่องแรกของ แจ๊ค เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ นำแสดงโดยเมลิค เอเฟ่ย์ ไอกูน หรือ วันเฉลิม วัยเด็กจากละครเรื่อง ทองเนื้อเก้า ร่วมด้วยหม่ำ จ๊กมก และสุเทพ สีใส โดยภาพยนตร์เรื่องนี้ได้บวงสรวงเปิดกล้องวันจันทร์ที่ 12 ตุลาคม พ.ศ. 2563
ภาพยนตร์เรื่องนี้นำตำนานของแดงซึ่งเป็นลูกของแม่นากพระโขนง ที่จริงแล้วตามตำนานไม่ได้บอกว่าลูกของแม่นากเป็นผู้หญิงหรือชายเนื่องจากแม่นากนั้นตายท้องกลม ดังนั้นจึงเป็นความอิสระที่ทำให้ผู้กำกับหยิบมาตีความว่าเป็นผู้ชาย ภาพยนตร์เล่าเรื่องราวหลังจากเหตุการณ์ผีนางนากแห่งทุ่งพระโขนงถูกสมเด็จโตปราบและนำปั้นเหน่งของนางนากไปบำเพ็ญเพียรกับพระมาก จนเวลาผ่านมา 10 ปี  เมื่อ แดง ลูกชายของนางนากที่สมเด็จโตไม่ได้นำร่างไปบำเพ็ญเพียรด้วย ได้ออกอาละวาดหลอกหลอนชาวบ้านจนเกิดความโกลาหลครั้งใหญ่ ชาวบ้านจึงต้องหาทางหยุดยั้งผีแดง
งานสร้าง
ผู้กำกับภาพยนตร์ทั้งสองคนคือ แจ๊ค เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ เป็นเพื่อนกันมานานตั้งแต่เรียนมหาวิทยาลัย มีอยู่วันหนึ่งเฉลิมพลเกิดแนวคิดที่จะทำภาพยนตร์เกี่ยวกับลูกย่านากขณะที่กำลังขับรถไปกินเหล้าเพราะอกหัก เป็นแนวคิดที่เกิดขึ้นเมื่อ 10 ปีก่อนสร้างเป็นหนัง ได้ร่วมกันพัฒนาต่อกับหม่ำ จ๊กมก ใช้เวลาพัฒนาบทนาน 3 ปี
นักแสดงคนแรกที่ได้รับเลือกมาแสดงคือ โบ๊ท ภูวรักษ์ คำสิงห์ ลูกชายของสมรักษ์ คำสิงห์ มารับบทเป็นศรี หัวโจกของกลุ่ม
รายได้
ภาพยนตร์เปิดตัววันแรกด้วยรายได้ 8 ล้านบาท สัปดาห์แรกทำรายได้ 30.2 ล้านบาท
ความสัมพันธ์บอสเนียและเฮอร์เซโกวีนา–เซอร์เบีย
ประเทศสมัยใหม่อย่างประเทศบอสเนียและเฮอร์เซโกวีนากับประเทศเซอร์เบียมีต้นกำเนิดมาจากยูโกสลาเวีย ประชากรส่วนใหญ่ในทั้งสองประเทศพูดภาษาเซอร์เบีย-โครเอเชีย ของภาษามาตรฐาน รวมถึงเซอร์เบียเป็นหนึ่งในผู้ลงทุนรายใหญ่ที่สุดในบอสเนียและเฮอร์เซโกวีนา